માનવી અખૂટ ઊર્જાનો સ્ત્રોત છે. તેનામાં અનેક પ્રકારની આવડત ભરી પડી છે જેની તેને ખુદને પણ જાણ નથી. ઘણું કરીને આપણી પ્રગતિની ગતિ હંમેશાં એક પ્રકારની સ્થિરતા ભણી રહે છે. આ સ્થિરતા જેટલી વહેલી આવી જાય તેટલી વ્યક્તિની આવડતની પ્રશંસા થતી હોય છે. અભ્યાસ….. નોકરી…. પ્રમોશન…. પગાર… આવકનાં સાધનો…. સામાજિક મોભો…. વગેરે વગેરે… આ બધું ઝડપથી મળી જાય તેના યેનકેન પ્રકારેણ પ્રયત્નો આપણે કરતાં હોઈએ છીએ અને બધું મેળવી લીધા પછી એ સેટઅપ સાથે ‘આરામથી આખી જિંદગી પસાર કરીશું’ એવો હાશકારો કરતાં હોઈએ છીએ.